שאדו-באן

שאדו-באן (בתרגום חופשי: חסימת צללים, באנגלית: Shadow ban, ידוע גם בשם Stealth ban) היא חסימה מלאה או חלקית של משתמש פוגעני ברשת חברתית או בפורום בלי ידיעתו. שאדו-באן היא חסימה המתבטאת במספר צורות, כאשר הנפוצה בהן היא הסתרת התוכן של משתמש מסוים בסודיות מעיני הציבור. צורה נוספת היא הורדת חשיבות תוכן המשתמש ב"פיד" האתר. בניגוד לחסימה "רגילה", בה משתמשים בעייתיים מיודעים באופן רשמי ומפורש על ידי מנהלי הקהילה כי הם מורחקים ממנה, משתמשים שקיבלו שאדו-באן עדיין יכולים לפרסם תוכן ולצפות בתכני האתר באופן רגיל לכאורה, אך מאבדים את היכולת לפגוע במשתמשים אחרים. מנהלי הקהילה מקווים שאותם משתמשים יתאיישו או יאבדו עניין בהטרלה או בפרסום ספאם מרצונם החופשי. מספר רשתות חברתיות ופלטפורמות השתמשו בעבר בחסימה זו על מנת לצמצם או לצנזר פעילות פוליטית או דיון בנושאים רגישים בקרב המשתמשים. מערכת השאדו-באן המתועדת הראשונה נכללה בפלטפורמת פורומי BBS בשם Citadel, שם נקראה המערכת "twit bit" או "twit room" ("חדר הטיפשים"). משתמשים שתויגו כ"טיפשים" (twits) יכלו להמשיך לעיין ולפרסם בפורום, אך הודעותיהם הוסתרו מעיניהם של כלל המשתמשים חוץ מ"טיפשים" אחרים. בשנת 2012, השיק פורום Hacker News מערכת בשם "hellbanning" ("חסימת גיהנום") למניעת ספאם והתנהגות פוגענית. משתמש שקיבל חסימה זו לא התבשר על כך, וכל תוכן שפרסם הוסתר מיד מכלל ציבור הגולשים חוץ מלמשתמש עצמו. לוח המודעות המקוון קרייגסליסט עלול להחיל שאדו-באן על מודעות מסוימות. מפרסם המודעה יקבל מייל אישור פרסום והמודעה תתווסף לחשבונו האישי, אך המודעה עצמה מוסתרת ממשתמשי ומבקרי האתר. במשך זמן רב נמנעה רשת הפורומים Reddit ממערכות השעייה או חסימה מפורשות. במקומן, יישם האתר מערכת שאדו-באן שנועדה להלחם בעיקר במפרסמי ספאם. בשנת 2015, לאור תלונות רבות על המערכת המבלבלת בדגש על חוסר השקיפות שלה, הוסיפה הנהלת האתר מערכת חסימה ברורה ומפורשת. בשנת 2016, פלטפורמת המסרים המידיים הסינית WeChat הסתירה פוסטים והודעות הכללות מילות מפתח מסוימות מכלל המשתמשים ללא הודעה מוקדמת. מחקר עומק שניתח ציוצים בטוויטר שפורסמו בין השנים 2014–2015 מצא כי למעלה מרבע מיליון מהם צונזרו בטורקיה בטכניקת שאדו-באן. באותה שנה אף הואשמה הרשת החברתית עצמה בהעלמת ציוצים המזכירים מסמכים אמריקאיים רגישים שהודלפו. בשנת 2017 התעוררו חשדות דומים נגד אינסטגרם, שהואשמה בהעלמת פוסטים מסוימים כאשר מנסים המשתמשים לחפשם במנוע החיפוש הפנימי של היישומון. כנגד טיקטוק נטען שאלגוריתם התוכן שלה "מגן" על משתמשים מפני דעות המנוגדות להם. בנוסף, הרשת הואשמה בהסתרת תכנים הנוגעים לאוכלוסיות מוחלשות, בדגש על קהילת הלהט"ב, ומחאות חברתיות ללא אזהרה. בתגובה, פרסמה הנהלת החברה הצהרה בשנת 2020, בה הסבירה באריכות כיצד אלגוריתם התוכן של הרשת מקדם תוכן למשתמשים. היא הודתה כי היא יוצרת "בועות" סביב משתמשיה, אבל הבטיחה למשתמשים שהיא מתייחסת לביקורות אלו ברצינות ובשיקול דעת. דוגמה מעולם משחקי הווידאו המקוונים ניתן למצוא במשחק המציאות הרבודה פוקימון גו, שם "שאדו באן" הוא צעד מניעתי המופעל אוטומטית כנגד צ'יטרים המשתמשים באפליקציות לזיוף מיקום GPS. שחקן ש"נודד" בין מקומות מרוחקים ברחבי העולם בפרק זמן קצר יחסית יחווה "שאדו באן" זמני המונע ממנו לראות או לתפוס פוקימונים הנחשבים ללא נפוצים או לנדירים. Samantha Cole, Where Did the Concept of 'Shadow Banning' Come From?, Motherboard, ‏31 ביולי 2018 Clive Thompson on the Taming of Comment Trolls, Wired, ‏23 במרץ 2009 Jeff Atwood, Suspension, Ban or Hellban?, Coding Horror, ‏4 ביוני 2011 Manual installation of Citadel using source code and the command line client, citadel.org Leena Rao, The Evolution Of Hacker News, TechCrunch, ‏17 במאי 2013 David Weedmark, How to Prevent Ghost Posting on Craigslist, Chron krispykrackers, On shadowbans., Reddit, ‏28 ביולי 2015 Catherine Shu, Reddit Replaces Its Confusing Shadowban System With Account Suspensions, TechCrunch, ‏12 בנובמבר 2015 Lotus Ruan, Jeffrey Knockel, Jason Q. Ng, et al, One App, Two Systems: How WeChat uses one censorship policy in China and another internationally, The Citizen Lab Tanash, Rima S.; Chen, Zhouhan; Thakur, Tanmay; Wallach, Dan S.; Subramanian, Devika (1 בינואר 2015). "Known Unknowns: An Analysis of Twitter Censorship in Turkey". Proceedings of the 14th ACM Workshop on Privacy in the Electronic Society. WPES '15. New York, NY, USA: ACM: 11–20. doi:10.1145/2808138.2808147. ISBN 9781450338202. {{cite journal}}: (עזרה) Jordan Pearson, Is Twitter Censoring a Blockbuster Report on US Drone Assassinations?, Motherboard, ‏19 באוקטובר 2015 Taylor Lorenz, Instagram’s “shadowban,” explained: How to tell if Instagram is secretly blacklisting your posts, Mic, ‏7 ביוני 2017 Kristin Wong, How to See If Your Instagram Posts Have Been Shadowbanned, LifeHacker, ‏23 באפריל 2017 DL Cade, Photographers Claim Instagram is ‘Shadow Banning’ Their Accounts, PelaPixel, ‏28 במרץ 2017 Kasana, Mehreen. "TikTok admits algorithms create 'filter bubbles' that shield users from differing views". Input (באנגלית). נבדק ב-2021-05-09. Mellor, Maria. "Why is TikTok creating filter bubbles based on your race?". Wired UK (באנגלית בריטית). ISSN 1357-0978. נבדק ב-2021-05-09. "The unique power of TikTok's algorithm". www.lowyinstitute.org (באנגלית). נבדק ב-2021-05-09. "The "Bubble Effect" Means You May Not See That Much Protest Content On TikTok". BuzzFeed News (באנגלית). נבדק ב-2021-05-09. "TikTok admits restricting some LGBT hashtags". BBC News (באנגלית בריטית). 2020-09-10. נבדק ב-2021-05-09. "TikTok's local moderation guidelines ban pro-LGBT content". The Guardian (באנגלית). 2019-09-26. נבדק ב-2021-05-09. "How TikTok recommends videos #ForYou". Newsroom | TikTok (באנגלית אמריקאית). 2019-08-16. נבדק ב-2021-04-17. Rene Ritchie last updated, Pokémon Go shadow bans: What they are and how to avoid and appeal them, iMore, ‏2018-07-19 (באנגלית)